 Ugu horeyn Suldaan Maxamed Suldaan Cabdiqaadir suldaanka guud ee beelaha Somaliland oo warbaahinta la hadlayey waxa uu yidhi Waxaan idinku yeedhay Saxaafadda maalmahan dambe waxa dhaqdhaqaaq ka socday dawladda hoose ee Hargeysa, waxaan leeyahay dadka Golaha deegaanka reer ma dooran, ee waxay ka kooban yihiin dhammaan deegaanka reer Somaliland oo dhan weeyi codkoodii oo dadkii ay siiyeen soo baxeen, sidaa darteed waxaan leeyahay xildhibaannadu ha ka foojignaadaan waxan ay wadaan, muddo gaaban ayuu maayarku shaqaynayey wax qabadkiisa waa la arkay oo wax la dafiri karo maaha, kolay qofku beel buu ka dhashaa, maayarkuna beel buu ka dhashay ragga ay isku beesha yihiin ee hawshan wadaa waxaan leeyahay dib u joogsado oo idinku kaligiin maayarnimo ma lihidine, waxaad ogaataan in haddii maayarkaasi ridaan aydaan maayar dambe noqon doonin oo beelaha kale idinla tartamayaan, taasina waa jaaniska aad bixisaan, waxaan leeyahay beesha uu ka soo jeedo maayarku ragga ay ka soo wada jeedaan arrimaha aad wadaan ka joogga, haddii kale anaga uun baa isa soo xayd xaydi oo iman doonno, intii uu Jiciir hayey in leeg ilaa uu hayo cidna ka yeeli mayno inuu arrin kale u dhigo, mudadii uu Jiciir hayey inleeg ama ka badan ayuu haynayaa 